方骏晖,原名刘志强,有方Sir嘅称号,系香港马评人,香港赛马电视节目主持.1984年喺香港中文大学崇基学院社会学系毕业[1],曾经喺九龙邓镜波学校教经济同英文科,同时亦以撰稿人嘅身份,喺快报赛马版写专栏.1991年,方骏晖离开咗教育界,加入"赛马胜经",做马经部经理,做全职马评人,先后喺信报,天天日报,跑马双周刊,苹果日报[2]同星岛日报写马评.
方骏晖喺1995年同前骑师洪维德喺香港有线电视18台主持赛马节目,之后无线电视喺1997年得到赛马节目转播权,方洪两人同时转去该台主持赛马节目.亚洲电视喺2001年重新得到转播权,方骏晖返去有线电视18台,继续做赛马节目主持人.佢亦有喺香港多份报章写马经,以步速,赛绩统计嘅科学方法去分析赛马,其中研究赛马理论包括"马房变倍器","新马短头落败,斗心败坏","群驹密拢过终点,不能作准","单打独斗,赛绩优秀","同日同程时间比较"等,向读者提供贴士同解读赛绩.
方Sir会喺佢嘅评马节目推出"18马胆",做全日重心,曾经试过连续十几个赛日之中得一个"位置".
2016年,方Sir喺有线评马节目中突然大叫"红海湾",成为观众同马迷嘅热门话题[3] .
↑ "中大校友",2000年3月,页12至13.
↑ <壹苹果马网-方骏晖>. 原著喺2018年12月15号归档. 喺2018年12月14号揾到.